Workshop Naptár

Kerámia workshop a Balatonnál
2023-05-13 14:00 - 17:00, 2023-05-20 14:00 - 17:00, 2023-05-29 10:00 - 13:00 (Europe/Budapest) | Angyalok Kertje Műhely, Fűzfa u. 18., Balatonudvari, Veszprém, 8242, Magyarország
A workshop során saját sütizős vagy tálaló szettet készíthetsz el (kínáló tál, sütis kistányérok, kicsi szívek, mécsestartók). Ha hozol magaddal valakit, akkor közösen is dolgozhattok egy szetten, felár nélkül. Érkezhetsz gyermekeddel (7 év felett), pároddal, barátnőddel, s közösen is elkészíthettek 1 szettet!
A te kreativitásod fog megjelenni az alkotásokban. Kezdőként is csoda dolgokat fogsz alkotni.
A részvételi díjak tartalmazzák:

alapanyagokat,
eszközhasználatot,
az összes utómunkát, kétszeri égetést és mázazást.

A kész tárgyakat kb. 6 hét múlva veheted át.
Minimum létszám: 2 fő
Maximum létszám: 4 fő
Az alábbi, 5 féle csomagból, szettből választhatsz:
‘SZELLŐ’ szett: 31.000 Ft

2 db kistányér (17/18 cm)
4 db mécsestartó vagy szívecske (kb. 7-8 cm)

‘VIRÁG’ szett: 33.000 Ft

1 db nagy tál (négyszögletes vagy kerek, több, különböző formájú sablonból választhatsz, 24 cm/20×30 cm)
2 db kistányér (17/18 cm)

‘HARMÓNIA’ szett: 40.000 Ft

1 db nagy tál (négyszögletes vagy kerek, több, különböző formájú sablonból választhatsz, 24 cm/20×30 cm)
2 db kistányér (17/18 cm)
4 db mécsestartó vagy szívecske (kb. 7-8 cm)

‘ÖRÖM’ szett: 45.000 Ft

1 db nagy tál (négyszögletes vagy kerek, több, különböző formájú sablonból választhatsz, 24 cm/20×30 cm)
4 db kistányér (17/18 cm)

‘ANGYAL’ szett: 55.000 Ft

1 db nagy tál (négyszögletes vagy kerek, több, különböző formájú sablonból választhatsz, 24 cm/20×30 cm)
6 db kistányér (17/18 cm)

Szeretettel várunk egy kellemes, feltöltődős, kreatív kerámia workshopra, ahol elkészítheted saját kerámiáidat.

Teakóstoló workshop - angol teadélután
2023-05-13 15:00 - 17:00 | Patent Budapest workshop helyszín, Csalogány u. 55., Budapest, 1027, Magyarország
Ezen a workshopon az angol teák megismerésén kívül szó lesz a tea etikettről, szokásokról, és a teatörténelembe is egy kis betekintést nyerhettek. Megosztom veletek londoni élményeimet mini szendvicsek és sütemények kíséretében. Egy extra meglepetés is vár, melyet még biztosan nem kóstoltál.
Választ kapsz ilyen és hasonló kérdésekre:

Milyen étel illik egy lágy, fehér teához?
Mivel illik kóstolni egy testes fekete teát?

Öt féle teát fogunk kóstolni, hozzá illő ételekkel, mini szendvicsekkel és sütikkel, amiket egy angol teadélutánon is fogyasztani szokás. Betekintést nyersz egy régi, de csodaszép hagyomány világába.
A Kamélia Kert tea workshopjain:

minőségi teákat kóstolhatsz meg,
megismerheted a hagyományos teázási eszközöket, és a tea készítés fortélyait lépésről lépésre (szükséges hőfokok, áztatási idők),
kellemes, baráti hangulat közben új ismeretségekre tehetsz szert,
az események pihentetők, így feltöltődve távozhatsz,
a helyszínen kedvezményes teavásárlásra lesz lehetőséged,
felmerülő kérdéseidre választ kaphatsz Mariann tea szakértőtől.

A részvételi díj tartalmazza:

a kóstolt teákat,
eszközök használatát,
szendvicseket, süteményeket, ajándék kandiscukrokat, welcome drinket.

Ha ketten jönnétek, akkor a kedvezményes páros jegy 28000 Ft / 2 fő.
A férőhelyek száma limitált.
Várunk szeretettel és sok finom teával!

Házipatika gyógynövényekből workshop
2023-05-14 14:00 - 18:00 | Patent Budapest workshop helyszín, Csalogány u. 55., Budapest, 1027, Magyarország
Gyakorlatias foglalkozás, melynek során gyógyhatású készítményeket állítunk össze. A gyógyfüvek felhasználásán túl, megismerkedünk az alkoholos kivonatok, olajok kivonatok és gyógybalzsamok készítésével.
Szó lesz arról, hogy milyen gyógyteákat javasolt fogyasztani betegségmegelőzés, egészségfenntartás céljából, hogyan állítsunk össze teakeveréket adott problémákra. A foglalkozáson lehetőség van kérdésfeltevésre, kötetlen beszélgetésre.

Minden résztvevő 3 db gyógyhatású terméket készít, amelyet saját maga alakíthat, választhat hozzá összetevőket.

macerátumot (olajos kivonatot),
tinktúrát (alkoholos kivonatot),
gyógybalzsamot.

A workshopot tartja: Herba Tanoda oktatója, Kurkó Ibolya okleveles környezetmérnök és gyógynövényalkalmazási szakmérnök, aki képesítésével szeretné segíteni a téma iránt érdeklődőket, hogy a gyógynövényeket tudatosabban használják és alkalmazzák mindennapjaikban.

„Célom, hogy hiteles információkkal szolgáljak a gyógynövények iránt érdeklődőknek, hogy megismertessem a több száz éves népgyógyászati tapasztalatok által bizonyítást nyert gyógynövényeket, illetve a tudományos kutatásokkal alátámasztott felhasználási területeket.”

Maximális létszám: 9 fő
Páros kedvezmény: hozd el magaddal barátnődet, kollégádat, szomszédodat, bárkit, és ketten 2×5000 Ft kedvezményben részesültök.

Csokoládé rózsa készítő workshop
2023-05-17 10:00 - 14:00, 2023-05-27 10:00 - 14:00 | TortaMesék műhely, Zsolt Fejedelem u. 80., Budapest, 1029
Csokoládéból nem csak gyönyörű bonbonokat és táblás csokoládékat lehet készíteni, hanem virágokat is. Ezen a workshopon megismerheted a csokoládé rózsa készítés folyamatát. Házilag készíthető, ehető és nagyon finom csokoládé massza recepttel dolgozunk. Megtanuljuk színezni és formázni az anyagot.
A csokoládéból készült virágok megállják a helyüket egy torta díszítő elemeként, de helyettesíthetnek élővirágot is dekorációként. Elkészítjük a képen látható rózsát, megosztom veletek lépésről lépésre a virág készítés technikáját, miközben minden munkafolyamatot átbeszélünk. Megosztjuk veletek a szükséges eszközöket és azok beszerzési forrásait is.
A Tortamesék workshopokon:

a részvételhez nincs szükség előképzettségre, bátran jelentkezhetnek kezdők is,
nem kell magaddal vinned semmit,
minden eszköz és alapanyag rendelkezésedre áll a workshop ideje alatt,
a workshopról részletes jegyzetetkaptok, mely tartalmazza a receptet is,
minden praktikát hazavihetsz.

Várunk szeretettel!

Parfümkészítő workshop Minya Viktória parfumőrrel
2023-05-17 17:00 - 19:00, 2023-05-21 15:00 - 17:00 | Amélie Szalon, Németvölgyi út 2., Budapest, 1126, Magyarország
Alkoss saját illatot! Merülj el az illatok világában és alkosd meg saját parfümkreációdat egy világhírű parfümőr segítségével.
Minya Viktória, a díjnyertes magyar Orr, a parfümkészítés művészetét a modern parfümgyártás bölcsőjében, a festői dél-franciai városban, Grasse-ban sajátította el.
Miután a régióban számos parfüm-háznak dolgozott, úgy döntött, hogy kamatoztatja tehetségét, céget alapít és saját parfüm-sorozatot komponál, hogy alkotásai a legjobb minőségű alapanyagok használatát és a különleges alkotási technikákat dicsőíthessék.
Viktória nagy körültekintéssel állítja össze alkotásait úgy, hogy kizárólag a saját érzelmei és tapasztalatai inspirálják.
Jelenleg Franciaországban, párizsi stúdiójában él és alkot.
Világszerte ismert és niche parfümériákban is árusított illata a Hedonist, melynek teljes sorozata elérhető, gyönyörű csiszolt üvegben, kristályokkal megtöltve, valamint kifejezetten magyar kötődésű illata az Eau de Hongrie. Az újragondolt ’Magyar Királyné Vize’ a legnemesebb Tokaji Aszú aromáját idézi.

A workshop 2 órás:

A program első felében megismerkedhetsz a parfümkészítés elméleti alapjaival, Minya Viktória ikonikus parfümjeivel, és különleges összetevőkkel.
Az esemény második felében pedig Viki mentorálásával elkészítheted az első saját parfümkreációdat, amelyet az esemény végén természetesen magaddal is vihetsz, hogy másnap begyűjtsd a munkatársak, barátok-barátnők és családtagok elismerését.

Maximális résztvevőszám: 8 fő
Az esemény magyar nyelven zajlik.

A részvételi díj (38.990 Ft + Áfa) tartalmazza:

15 ml-es saját parfüm elkészítésének díját exkluzív Minya Viktória parfüm üvegben;
a rendezvényen frissítőt, kávét, ropogtatnivalót biztosítunk.

Várunk szeretettel egy illatozó és élménydús 2 órára!

Canva workshop
2023-05-18 10:00 - 13:00 | Kívül Belül Boldogság, Szófia u. 18., Budapest, 1068, Magyarország
Ezt a workshopot ajánljuk azoknak a nőknek, akik most kezdtek el vállalkozni, vagy már egy ideje vállalkoznak, de nincs lehetőségük marketinges kollégákat alkalmazni. Olyanoknak, akik érdeklődnek tartalomgyártás iránt és / vagy kezdő CANVA felhasználók. Kis, közepes, nagy vállalkozások vezetői, dolgozóit egyaránt várjuk.
Itt a helyed a workshopon, ha úgy érzed, hogy mások posztjai olyan szépek, de neked valahogy nem sikerülnek, ha szeretnél igényes, trendi grafikai munkákat készíteni, ha a Photoshop drága és nem neked való, ha időt szeretnél spórolni miközben képes tarlamakat készítesz.
A workshop felépítése:

az alapoktól indulva nézzük át a felületet és beállításait,
kialakítjuk a saját arculatodat,
átnézzük hogyan készül egy terv és mit lehet beállítani benne,
megmutatom, milyen lehetőségek vannak social media posztokhoz, e-bookhoz,
névjegyet, logót készítünk,
megmutatom, hogyan tudsz időt spórolni posztolás közben,
megnézzük, hogyan lehet megosztani és átadni a kész munkákat,
mi elérhető Pro és ingyenes verzióban bemutató.

Kell-e magaddal hoznod valamit? Kérünk, hozd a laptopod, és legyen internetkapcsolatod is a biztonság kedvéért.
Ki tartja a workshopot?
Szűcs Dóra online maketing tanácsadó, a CANVA hivatalos affiliate partnere.
Online marketing tanácsadóként dolgozom és a YouTube-n immár első helyen állok Canva magyarul témában. Azok a videók már több évesek, ezen a workshopon friss tananyagok lesznek. Több cégnél vagyok jelenleg az online Canva oktató. Nem mellékesen imádom a Canvát és napi szinten használom!
Várunk szeretettel, ha szeretnéd megismerni ezt a rendkívül felhasználóbarát grafikai programot, és kiaknázni a benne rejlő lehetőségeket!

Adminisztráció a vállalkozásodban
2023-05-19 09:00 - 10:30 | ONLINE TÉR, Zoom, Teams, Google Meet, egyéb
Az Üzleti Kör lelkes, fejlődni, inspirálódni vágyó vállalkozók közössége. A tagok célja, hogy megismerjék, segítsék egymást és hogy megosszák egymással tudásukat, tapasztalataikat. Várunk minden nyitott szemléletű vállalkozót, aki bővítené ismereteit és építené kapcsolatrendszerét.
Ezen az online találkozón az adminisztráció lesz fókuszban. Részletek kiírása várhatóan április 2. felében történik meg.
Minden találkozón minden résztvevőnek lehetősége van egy rövid bemutatkozásra, vállalkozásának ismertetésére. Az 1. online alkalmon való részvétel díjmentes, ezt követően a továbbiakon való részvétel feltétele 5.000 Ft + Áfa éves díj.
Egy vélemény a az Üzleti Körről:
Alakulása óta szívesen járok az Üzleti Kör rendezvényeire, találkozóira – már az első néhány alkalommal kiderült, hogy az a szellemiség, amit képvisel ez a közösség, teljes mértékben összhangban van az én üzleti célkitűzéseimmel. Egy nagyon magas kvalitásokkal rendelkező társaságba kerültem, ahol a szakmák, iparágak egyes képviselői nem csak a saját szakterületükön járnak élen, hanem emberi értékekben is. Ennek és a rendszeres aktivitásnak köszönhetően több témában tudtuk egymást segíteni, és jó néhány üzletet is kötöttünk már egymás kapcsolati hálóján keresztül.
A közösségben már számos együttműködés, üzlet és barátság született.
Gyere, és tarts velünk!

Cukorvirág rózsa készítő workshop
2023-05-19 10:00 - 14:00 | TortaMesék műhely, Zsolt Fejedelem u. 80., Budapest, 1029
A cukorvirág anyaga egy ehető alapanyagokból készült gyurma állagú massza, mellyel gyönyörű, élethű virágokat tudsz készíteni. A cukorvirágokat legtöbbször torták dekorálásához használják, de gyakori már a lakásdekorációként, asztaldíszként, vagy akár menyasszonyi csokorként történő felhasználásuk, mert nagyon tartósak.
Ezen a workshopon megismerheted a cukorvirág készítésének folyamatát. Házilag készült cukorvirág massza recepttel dolgozunk. Megtanuljuk színezni és formázni az anyagot. Elkészítjük a képen látható rózsát, megosztom veletek lépésről lépésre a rózsa készítés technikáját, miközben minden munkafolyamatot átbeszélünk. Megosztjuk veletek a szükséges eszközöket és azok beszerzési forrásait is.
Kezdőként is bátran részt vehetsz, hiszen minden lépést megmutatok, illetve minden fázist átbeszélünk. Ha már készítettél rózsát, akkor azért érdemes részt venned, hogy tökéletesre fejlesszük a technikádat.
A Tortamesék workshopokon:

a részvételhez nincs szükség előképzettségre, bátran jelentkezhetnek kezdők is,
nem kell magaddal vinned semmit,
minden eszköz és alapanyag rendelkezésedre áll a workshop ideje alatt,
a workshopról részletes jegyzetetkaptok, mely tartalmazza a receptet is,
minden praktikát hazavihetsz.

Várunk szeretettel!

Virágzás~om ❊ 5 alkalmas tematikus női kör
2023-05-19 18:00 - 20:00, 2023-05-26 18:00 - 20:00 | Margit krt. 25/A., Margit krt. 25/A., Budapest, 1024, Magyarország
A VIRÁGZÁS~OM ❊ tematikus női kör egy zárt, csoportos önismereti folyamat Nőknek. Egy olyan tér, ahol a MENSTRUÁCIÓVAL való megbékélés áll a fókuszban. Ezáltal harmonizálhatod a női ciklusodat, és kivirágoztathatod a Női Teremtő Erődet.
❊ ZÁRT CSOPORTOS ÖNISMERETI MUNKA ❊
Fókuszban a menstruáció és a női egész-ség
KINEK AJÁNLJUK A TEMATIKUS NŐI KÖRT?
❊ aki gyógyulásra vágyik a női egészségi nehézségében, pl. ciszta, mióma, endometriózis, PCOS, adenomiózis
❊ aki gyermekáldásra vágyik
❊ aki nyűgként és „havi bajként” éli meg a menstruációját, de virágzásként szeretné
TEMATIKA:

2023. május 19. péntek ❊ Az első vérzés újraölelése
2023. május 26. péntek ❊ A Női Erőd megtapasztalása – Szimbólum elemzés és a magyar nyelv rejtett üzenetei
2023. június 2. péntek ❊ A női ciklikus körforgás
2023. június 9. péntek ❊ Gyógynövényekkel a női egészségért a magyar népi gyógyászatban
2023. június 16. péntek ❊ Elfeledett, ősi, női szépség megtartó praktikáink újraelevenítése

Az 5 alkalom részvételi díja tartalmaz:
1. egy ingyenes videót,
2. egy meditációt + munkafüzetet
A meditáció és a munkafüzet együtt egy mélységes utazást kínál az évszázadok óta összekoszolt, de az életerődet adó vér és a mindig is szentséges női vér megtisztításában. Éld meg tisztán, igazan, teljességében a tested természetes folyamatait! Virágozz, termékenyülj női egész-ségben, boldogságban, örömben!
A női kört kíséri: Szolga Zsófi – magyar népi gyógyász, női szertartásvezető, iparművész, édesanya, @feszekflow
Amikor nők összegyűlnek szert tartani, az mindig csodálatos erőket mozgat meg. Támaszt, inspirációt, vigaszt, megbocsátást, teremtő erőt láttam feléledni a női körökben. Úgy érzem, ezt az elfeledett, de mélyen mindannyiunkban szunnyadó női teremtő erőt szeretném nővéreimnek átadni, segíteni feléleszteni, visszatalálni önMAGunkhoz.
Várunk szeretettel!

Akvarell festő workshop - pipacs
2023-05-20 09:30 - 13:30, 2023-05-20 15:00 - 19:00, 2023-05-29 09:30 - 13:30, 2023-05-29 15:00 - 19:00 | Patent Budapest workshop helyszín, Csalogány u. 55., Budapest, 1027, Magyarország
Tapasztald meg ezt a magával ragadó festészeti technikát!
Az akvarell festék egy víz alapú festék, mely hígítható, és a speciális (akvarell) papíron történő festés során a színek átfedhetik egymást, így akár új színek, textúrák jöhetnek létre. Az akvarellel történő festés lehetővé teszi a színek árnyalatainak és átmeneteinek finom kezelését. A vizes technikában a festék vízzel hígítva, a száraz technikában viszont a festék minimális vízzel higítva kerül a papírra.
A Bella Villa akvarell workshopokon:

a rendkívül változatos minták és tematikák által mindig tanulhatsz újat,
megtanulhatod és elsajátíthatod a technikákat, trükköket vagy gyakorolhatod a már addig tanultakat,
mindeközben minőségi eszközökkel dolgozhatsz, mely elengedhetetlen a sikerélményhez, erre külön figyelmet fordítunk.

Kezdő szint: ha még nem festettél akvarellel, nem jelent problémát, a részvétel nem igényel előképzettséget.
Maximum létszám: 9 fő vesz részt, így tudjuk biztosítani, hogy minden résztvevőre elég figyelem jusson, miközben folyamatosan kontrolláljuk a munkádat, és személyre szóló segítséget kapsz.
A részvételi díj tartalmazza:

akvarell papírokat,
segédanyagot, amit az otthoni festéshez is hazavihetsz,
a prémium minőségű Winsor&Newton eszközöket a workshop idejére biztosítjuk.

A részvételi alsó korhatár 12 év.
Visszamondással kapcsolatos információk: a Bella Villa workshopokra a teljes összegból 7000 Ft a helyfoglalási díj. Egy héten túli visszamondás esetén a teljes összeg visszautalásra kerül, egy héten belüli visszamondás esetén a 7000 Ft feletti összeget utaljuk vissza.
Ha részt veszel, gazdagabb leszel az alkotói élménnyel és megismerheted a különféle technikai trükköket, melyekkel kezdőként is látványos dolgokra lehetsz képes.
Várunk szeretettel!
Ízelítő korábbi workshopok témáiból:

Mézeskalács díszítő workshop - dobozka
2023-05-21 09:00 - 13:00 | Patent Budapest workshop helyszín, Csalogány u. 55., Budapest, 1027, Magyarország
Tanulje bele a különféle díszítési technikákba, sajátítsd el a virágok, levelek, és egyéb minták formázását.
A Levendulás mézeskalács workshopokon:

saját receptes előre megsütött mézes alapokon dolgoztok (a mézes tészta receptjét és elkészítésének folyamatát átbeszélitek),
a jó minőségű mézeskalács alap fontos a minőségi munkához,
megtanuljátok a különböző állagú cukormázak kikeverését és színezését,
a változatos és aprólékos minták, dísztő elemek által mindig tanulhatsz újat,
megtanulhatod és elsajátíthatod a technikákat, az apró trükköket,
Sárkány Zsuzsa többéves tapasztalata által biztos a sikerélmény.

A workshopot kimondottan felnőtteknek ajánljuk, de várunk kezdőket is.
Maximum létszám: 8 fő , így minden résztvevőre kellő figyelem jut, és a személyre szóló segítséget kapsz az oktatótól.
A részvételi díj tartalmazza:

előre megsütött mézeskalács alapok a kiírás szerinti formával és mennyiségben,
segédanyagokat, eszközöket a workshop alatti használathoz,
oktatást, instruálást.

Visszatérő tanulóknak minden 5. alkalom árából 20% kedvezmény.
A részvételi alsó korhatár 18 év.
Várunk szeretettel egy kellemes alkotással eltöltött pár órára!
Ízelítő Sárkány Zsuzsa korábbi workshop tematikáiból:

Mézeskalács díszítő workshop - ajándék szett
2023-05-21 15:00 - 19:00 | Patent Budapest workshop helyszín, Csalogány u. 55., Budapest, 1027, Magyarország
Tanulj bele a különféle díszítési technikákba, sajátítsd el a virágok, levelek, és egyéb minták formázását.
A Levendulás mézeskalács workshopokon:

saját receptes előre megsütött mézes alapokon dolgoztok (a mézes tészta receptjét és elkészítésének folyamatát átbeszélitek),
a jó minőségű mézeskalács alap fontos a minőségi munkához,
megtanuljátok a különböző állagú cukormázak kikeverését és színezését,
a változatos és aprólékos minták, dísztő elemek által mindig tanulhatsz újat,
megtanulhatod és elsajátíthatod a technikákat, az apró trükköket,
Sárkány Zsuzsa többéves tapasztalata által biztos a sikerélmény.

A workshopot kimondottan felnőtteknek ajánljuk, de várunk kezdőket is.
Maximum létszám: 8 fő , így minden résztvevőre kellő figyelem jut, és a személyre szóló segítséget kapsz az oktatótól.
A részvételi díj tartalmazza:

előre megsütött mézeskalács alapok a kiírás szerinti formával és mennyiségben,
segédanyagokat, eszközöket a workshop alatti használathoz,
oktatást, instruálást.

Visszatérő tanulóknak minden 5. alkalom árából 20% kedvezmény.
A részvételi alsó korhatár 18 év.
Várunk szeretettel egy kellemes alkotással eltöltött pár órára!
Ízelítő Sárkány Zsuzsa korábbi workshop tematikáiból:

Bonbon készítő workshop
2023-05-22 10:00 - 14:00 | TortaMesék műhely, Zsolt Fejedelem u. 80., Budapest, 1029
A workshopon bevezetünk a bonbon készítés rejtelmeibe, és megmutatjuk, hogyan és milyen eszközök segítségével tudod otthonodban is elkészíteni egyedi bonbonjaidat. A legkiválóbb minőségű belga csokoládé alapanyaggal dolgozunk. Megmutatom, hogyan tudsz othhon is csokoládét temperálni, majd a bonbon öntést tanuljuk meg, végül csokoládé ganache-t készítünk, amellyel megtöltjük a bonbonokat. Ezzel a különleges és egyedi bonbon díszítési technikával olyan bonbokat készíthetsz, mely nemcsak ajándékba, hanem akár torta dekorációnak is kiváló.
A Tortamesék workshopokon:

a részvételhez nincs szükség előképzettségre, bátran jelentkezhetnek kezdők is,
nem kell magaddal vinned semmit,
minden eszköz és alapanyag rendelkezésedre áll a workshop ideje alatt,
a workshopról részletes jegyzetetkaptok, mely tartalmazza a receptet is,
minden praktikát hazavihetsz.

Várunk szeretettel!

Női hétvége - tavaszi elvonulás
2023-05-26 17:00 - 2023-05-28 11:00 | Hermann Cottage, Bikedi sor 17., Keszthely, Zala megye, 8360, Magyarország
Újragondoltuk a kikapcsolódást. Ezt a hétvégét azért hoztuk létre, hogy együtt legyünk pár napot egy békés természetközeli környezetben, könnyedségben, hogy 3 nap után újult erővel és új barátságokkal gazdagodva térj vissza a mindennapi életedbe. A hétvégén kellemes ritmusú programokat ajánlunk, a napindítást és napzárást közösen töltjük, így keretet adunk a kapcsolódásnak, ezen felül ajánlásokat kapsz, hogy kedved szerint tölthesd az időd:
napindító szertartások (meditáció vagy napüdvözlő testmozgás)
gasztro élmények (vegetáriánus ízek és specialty kávé különlegességek), közös főzés-sütés
könnyed beszélgető körök
kreatív alkotó foglalkozás (énerő ébresztés workshop)
kirándulás, Balaton parti séta, Zalaszentgrót Sztúpa
vasárnap Káptalantóti piac, Káli medence felfedezése, Szigliget édes ízei
esti chill a kertben a tűz körül

Szeretettel látunk ezen a hosszú hétvégén, ha hozzánk hasonlóan szeretetteljes, szabadlélek vagy, hogy női körben, közösségben, könnyedséggel, szívből kapcsolódva érezzük jól magunkat, új barátságok születhessenek és ez a feltöltődés hosszú távon táplálja életünket a mindennapokban is.
A hétvége alkotó workshopján készítünk egy olyan képet, amit magaddal vihetsz, hogy veled legyen később is, amikor szeretnél erőt meríteni és újra előhívni az itteni megtapasztalásokat.

Részvételi díjról bővebben
A hétvége teljes díja 54.990 Ft-tól elérhető, a választott szobatípus függvényében. Érkezni pénteken 17 órától lehet.
Választható szobák:
Földszint:

2 db franciaágyas szoba: 129.900 Ft/szoba/2 fő

Emelet:

2 ágyas szoba választása esetén a részvételi díj – 59.990 Ft/fő
3 ágyas szoba választása esetén a részvételi díj – 54.990 Ft/fő

Baráti és családi jelentkezés esetén kedvezmények: páros kedvezmény 5%, csoportos kedvezmény (3-10 fő) 10%

Résztvevők száma: max 10 fő

Jelentkezési határidő: 2023. 05. 23. éjfél
A regisztráció fejenként 25.000 Ft előleg megfizetésével válik véglegessé. A részvételi díj fennmaradó része a helyszínen fizethető készpénzben vagy átutalható.

A szállásról: Hermann Cottage ad otthont nekünk, ami családias környezetben 9+1 fő részére nyújt kényelmes szállást összesen 4 szobában. A szállásról Keszthely és Hévíz is könnyen megközelíthető.

Utazás: a résztvevők közötti kocsi megosztással, telekocsival, tömegközlekedéssel (vasút, volán). Tömegközlekedéssel érkezőket Keszthelyen az állomáson várjuk és elviszünk a szállásra.

A szervezők: Bozsánovics Judit art coach és Florie Andrea
Autentikus ayurvédikus háttérrel, relaxációs vezető, 5+ éves nemzetközi coach és art coaching szakmai gyakorlattal leszünk veled, hogy testi-lelki egészséged biztos kezekben legyen.

Szeretettel várunk! Andi és Judit

Szárazvirágos workshop - asztaldísz
2023-05-26 17:30 - 20:00 | Deák Palota, Deák Ferenc u. 15., Budapest, 1052
Egy kerámia alapú szárazvirágos asztaldíszt készíthetsz el ezen a workshopon, mely évekig kitartó, nem hervad el. Akár egyedül, akár többen érkeztek, a jó hangulat garantált!

A virágos lány workshopjain:

nem kell hozzá profi virágkötői tudás, minden segítséget megkapsz,
minden alapanyagot te választhatsz majd ki, és nincs megszabva, hogy milyen színűt készíthetsz, és az sem hogy milyen virágokból rakd össze,
olyan színeket válogathatsz össze, amilyenek hozzád, az otthonodhoz, és a saját stílusodhoz,
mindig vannak visszafogott, naturális és élénkebb színek is.
minden szükséges eszközöket biztosítunk számodra, így csak magadat, a lelkesedésed kell magaddal hoznod.

Minimum létszám: a workshop min. 4 fő jelentkezése esetén kerül megtartásra.
A helyek száma korlátozott, maximum létszám: 8-10 fő

A jelentkezésed után hamarosan kapni fogsz egy tájékoztatót is emailben, ahol küldök még pár információt a programmal kapcsolatban. (Hánytól van a gyülekező, hova kell jönnöd pontosan stb.)

Várunk szeretettel!
Ízelítő korábbi workshopokból:

Lélekfestő - Önismereti festés és konzultáció
2023-05-26 18:00 - 20:00 | Baka8 Kreatív Stúdió, Baka u. 8., Budapest, 1024, Magyarország
Ha úgy érzed, hogy elakadtál valamiben, nem érzed jól magad a munkahelyen, nem működik a párkapcsolatod, nagyobb bőségre vágysz, vagy az egészségeddel nem vagy rendben, akkor ezen az 5 alkalmas foglalkozáson megkeressük együtt a megoldási lehetőségeket.
A színek és a formák segítségével meg tudod jeleníteni a festővásznon a benned lévő elakadásokat, ezáltal könnyebben megtalálod a megoldásokat is a problémákra. Ha átengeded magad a belső énednek, akkor meg fog jelenni a papíron a lelked üzenete. Mi segítünk abban, hogy meghalld ezt az üzenetet és meg is tudd festeni.
Mire számíthatsz? Egy támogató, barátságos, családias közegben kiscsoportos workshop keretén belül ráláthasz a tudatalatti működéseidre, és meg tudod majd tenni a lépéseket a változás felé.
A programsorozat keretében egy 60 perces egyéni önismereti konzultációra egy általad választott téma mentén. Itt az általunk feltett kérdések olyan megvilágításba helyezhetik az adott megakadást, ami segít neked abban, hogy meglásd a számodra legjobb lehetőségeket. A konzultációt Szkálosi Rita Selina, önismereti mentor fogja tartani, egyedileg egyeztetett időpontban.
A festést vezeti: Kovács Zsófia rajztanár.
Szeretném, ha minél több ember hozná be hozzánk a történetét, az értékeit a stúdióba és ezek meg is elevenednének vizualitás formájában. Hiszen az alkotás maga a többleterő: akár önismeret fejlesztés, gondolatkivetítés- és rendszerezés a célja, akár dekorációs célt szolgál és pusztán az esztétikumban szeretnénk gyönyörködni.
A foglalkozás ára tartalmazza:

4 alkalmas festést, melynek témakörei:

Hangolódj össze a lelkeddel
Elengedés, elfogadás, rendhagyó kifestés
Elmerülés önmagadban – vizsgálódások
Belső erőforrásaim, értékeim

5. alkalom egy teljesen egyénre szabott, 20.000 Ft értékű konzultációt.

Részletfizetésre van mód: első részlet 30.000 Ft, a második pedig 19.900 Ft.
Páros kedvezmény: amennyiben ketten jönnétek, fejenként 54.900 Ft-ért tudtok fejenként jelentkezni a Lélekfestésre.
Várunk szeretettel!

Modern hímzés workshop - mézédes zsongás (kezdőknek)
2023-05-27 10:00 - 13:00 | Patent Budapest workshop helyszín, Csalogány u. 55., Budapest, 1027, Magyarország
Tanuld meg Antal Ágival a modern hímzés technikákat! Antal Ági workshopjain változatos és különféle öltéstípusokat ismerhettek meg, miközben személyre szabott tanácsokkal segít Titeket.
Ez a workshop ajánlott kimondottan kezdőknek is, melyen könnyen elsajátítható, de mutatós öltéseket tudtok megtanulni.
A workshop alkalmával mindenki kap egy saját hímzőkészletet, melyet természetesen haza is vihet magával, melynek tartalma:

12,5 cm-es fa hímzőkeret,
100%-os pamutvászon a rá nyomtatott mintával,
DMC osztott hímzőfonalak,
hímzőtű két méretben,
hímzési útmutató,
oktató videó (e-mailben kerül kiküldésre).

A kurzus ideje alatt rendelkezésetekre áll hímzőállvány, olló és tűbefűző is.
Minimális létszám: 5 fő
Maximális létszám: 11 fő
Várunk szeretettel!
Ízelító korábbi workshopokból, és tematikákból:

Modern hímzés workshop - nektár
2023-05-27 15:30 - 19:30 | Patent Budapest workshop helyszín, Csalogány u. 55., Budapest, 1027, Magyarország
Tanuld meg Antal Ágival a modern hímzés technikákat! Antal Ági workshopjain változatos és különféle öltéstípusokat ismerhettek meg, miközben személyre szabott tanácsokkal segít Titeket.
A workshop alkalmával mindenki kap egy saját hímzőkészletet, melyet természetesen haza is vihet magával, melynek tartalma:

18,5 cm-es fa hímzőkeret,
100%-os pamutvászon a rá nyomtatott mintával,
DMC osztott hímzőfonalak,
hímzőtű két méretben,
hímzési útmutató,
oktató videó (e-mailben kerül kiküldésre).

A kurzus ideje alatt rendelkezésetekre áll hímzőállvány, olló és tűbefűző is.
Minimális létszám: 5 fő
Maximális létszám: 10 fő
Várunk szeretettel!
Ízelító korábbi workshopokból, és tematikákból:

Mozaik workshop egy vidéki kertben
2023-05-28 10:00 - 14:00 | Pusztaberki, kültér, Pusztaberki, Pusztaberki, 2658, Magyarország
A következő mozaik workshopunkat is inspiráló szabadtéri környezetben tartjuk, ahová nem csak az alkotás öröme miatt érdemes csatlakozni, hanem a madárcsicsergés, a vízcsobogás, a rengeteg fa, bokor és színes virágok és pillangók biztosította feltöltődés és kikapcsolódás miatt is.
Ezúttal is egy képet fogunk kirakni és biztosítunk mindent a munkához. Megmutatjuk hogyan állj neki, hogyan használd a törőfogót, mi a fontos a kirakás során, mire kell figyelni a ragasztásnál. Bemutatunk különböző stílusú mozaikozási módokat.
A foglalkozás végén még nem tudod elvinni a mozaik alkotásodat, azt mi a tanfolyam után kifugázzuk, kiszárítjuk és a következő héten postára adjuk nektek.
A tanfolyam helye ezúttal is az icipici nógrádi falucskában, Pusztaberkiben lesz. A település autóval 45 perce van Budapesttől, 20 percre Váctól. Ha nincs autód, busszal is tudsz jönni, segítünk az utazás megszervezésében.
Ha kísérővel vagy gyermekeddel jönnél, amíg te alkotsz, ők megnézhetik a környék szépséges látnivalóit. Berkenye, nógrádi vár, bánki tó, nőtincsi tó és kalandpark, nyírjesi füvészkert és vadaspark, alsópetényi kastély, Becske sztúpa, stb.

A megadott ár tartalmazza az elméleti és gyakorlati oktatást, az összes alapanyagot, kávét, teát, üdítőt, snackeket, és az alkotások postázásának költségét. A helyedet 6.000 ft előleg befizetésével tudod biztosítani, 2023. május 25-ig. Ha a tanfolyam elmarad, az előleget visszafizetjük.
A jelentkezéseket az előleg beérkezésének sorrendjében fogadjuk, tehát, ha biztosan részt szeretnél venni a tanfolyamon, nem elég bejelölni, hogy ott leszel.

Minimum létszám: 5 fő
Maximális létszám: 10 fő
Kik tartják a workshopot?
Egy két személyes mozaik műhely vagyunk. Bútorok átalakításával és mozaikozásával kezdtük 2012-ben, ma már minden megfelelően stabil felületre készítünk mozaik dekorációt, egyedi tervezésű kialakításokat. Alkotásaink között megtalálható a dísztárgyaktól kezdve, falikutakon, kenyérpirítókon, lámpákon, kemencén, nagy falmozaikokon keresztül a különféle bútorokig gyakorlatilag minden, ami nem szalad túl gyorsan. Arra törekszünk, hogy munkáinkban az esztétika és a funkcionalitás egyszerre domináljon.
Várunk minden érdeklődőt sok szeretettel!

Mártogató alapozó kurzus
2023-05-28 14:00 - 18:00 | Patent Budapest workshop helyszín, Csalogány u. 55., Budapest, 1027, Magyarország
Bevezetés a kalligráfia rejtelmeibe.
A szépírás tanulását érdemes ezzel a 4 órás kurzussal kezdeni, mely biztos alapot adnak. A fémhegyű mártogatós toll visszarepít időben. Ez a hobbi intenzív jelenlétet, nyugalmat, lelassulást, énidőt nyújt számodra és segít oldani a mindennapi stresszt. Ha Annával tartasz ezen az úton, folyamatos sikerélményed és fejlődési lehetőséged lesz.
Vargáné Nagy Anna kalligráf oktató és pedagógus pár évvel ezelőtt kezdte el gyakorolni, tanulgatni, egy Bullet Journal közösség tagjaként. Sok-sok gyakorlás, türelem, és sokféle eszköz, ecsetfilc kipróbálása vezette el addig, hogy átadja ezt a tudományt másoknak is.
A kiscsoportos program során megfelelő figyelmet kapsz, folyamatos visszajelzéseket, és természegtesen kérdezési lehetőséged is lesz.
Maximum létszám: 8 fő

Alap jegy: 20 990 Ft, mely tartalmazza:

4 órás offline kurzus magyarázatokkal, korrekciós lehetőséggel, tanácsokkal

Gyakorló füzet

Eszközök (tollszár, tinta, 3 féle tollhegy)

Közösségi támogatás: gyakorló csoport támogató inspirácós lehetőségekkel

Extra jegy: 5 990 Ft, mely extraként az alapjegyen felül tartalmazza:

Házi feladatok

Fél órás konzultáció 1-2 héttel a kurzus után
Kiknek ajánljuk a kalligráfia kurzusokat? Van-e ideális életkor a szépírás tanuláshoz?

A tapasztalat azt mutatja, hogy nem lehetsz túl idős ahhoz, hogy ne lenne érdemes elkezdeni a gyakorlást. Inkább személyiség függő, és valamennyire a kézügyességtől.A fiataloknál már érdemes meghúzni egy alsó korhatárt. 12-13 éves felső tagozatos gyerekek már bátran nekiállhatnak a szép kézírás megtanulásának.

Várunk szeretettel!

Google Cégprofil haladó workshop
2023-05-31 09:00 - 10:30 | ONLINE TÉR, Zoom, Teams, Google Meet, egyéb
Május 31-én megmutatom a már cégprofillal rendelkezőknek, miként használhatják hatékonyan, SEO-tudatosan a felület ingyenes részeit. Szerezz organikusan vásárlókat, ügyfeleket heti 1-2 óra ráfordítással!

Ha szolgáltató, kézműves és termékekkel foglalkozó vállalkozó vagy,
Ha szálláskiadással foglalkozol, vagy éttermed van,

előzd meg a versenytársaidat a felület okos használatával!
Az időpont: 2023. május 31. (szerda) 9:00-10:30 (online felületen)
Az egyalkalmas workshop ára bruttó 20.000 Ft, amely már napokon belül megtérülhet számodra a gyakorlatcentrikus felületkezeléssel!

Az egyalkalmas, másfél órás workshopon foglalkozunk a mesterséges intelligencia okozta előnyökkel,
segítek seo-tudatosan kitölteni a felület leghatásosabb részeit,
és kérdezhetsz a saját vállalkozásoddal kapcsolatban, mivel tudod a célcsoportodat ezen a felületen, csaknem automatikusan elérni.

A workshopot tartja: Abonyi Anita – tartalommarketing, SEO, Google Cégprofil és piackutatási tanácsadó
Tartalommarketing segítségével nemcsak az alapokat és kommunikációs stratégiát építhetjük fel, hanem a vállalkozás üzleti tervét a megfelelő irányba állíthatjuk. Ügyfeleim számára nézőpontváltó tartalommarketing tudásátadást is biztosítok.
Várunk szeretettel!

InnoLeads díjmentes demo
2023-06-01 10:00 - 11:00 | ONLINE TÉR, Zoom, Teams, Google Meet, egyéb
Itt az alkalom bekukkantani az InnoLeads ügyfélmenedzsment rendszerbe. Vállalkozóknak ajánljuk.

Ha az alábbi állítások közül 3 igaz Rád, akkor érdemes részt ezen a demon:

jobban szeretsz ügyfelekkel dolgozni, mint ügyfélszerzési tevékenységet csinálni
egyedi terméked, szolgáltatásod van
nincs megfelelő informatikai megoldásod a leadek rögzítésére
a jelenlegi rendszereddel nem vagy elégedett
előfordult mostanában, hogy elfelejtetted egy-két ígéreted és emiatt elestél egy-két üzlettől
nagyon rajta vagy, hogy több ügyfeled legyen

Az ingyenes bemutatót Kocsis Zsuzsanna, az InnoLeads egyik alapítója, projekt- és pályázatmenedzser tartja.
Zsuzsi, az InnoLeads tulajdonosa megmutatja, hogy hogyan érdemes használni a rendszert.

A részvétel díjmentes, de regisztrációhoz kötött, melynek határideje 2023.06.08. 14:00.
Jelentkezésedet követően küldjük a Zoom linket.
